《江神子·萃锦园看海棠，分韵得秾字》
清代·夏孙桐

瑶轩都被锦云封。逞春容。十分秾。花下分茵，花片堕杯中。

料得今宵无月到，银烛映，越娇红。

西园胜侣漫追从。惜衰翁。彩毫慵。羞对琼姿，不称赋惊鸿。

但祝来年花更好，铃索静，护春风。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。